《游烂柯山宿莲圣庵得年字》
明代·区怀瑞

棋声只在暝云边，寻到庵灯尚渺然。净业总忘蜗角世，息心还礼辟支禅。

矗烟髣是千人石，写漏知从几叶莲。但使尘劳清此烦，何须更度斧柯年。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。